OR ปลื้ม! คว้ารางวัล “Marketeer No.1 Brand Thailand 2021–2022” 11 ปีซ้อน
OR คว้ารางวัล “Marketeer No.1 Brand Thailand 2021–2022” ตอกย้ำความสำเร็จ แบรนด์ยอดนิยมต่อเนื่องเป็นปีที่ 11 ในหมวดสถานีบริการน้ำมัน ผลิตภัณฑ์หล่อลื่นรถยนต์ และร้านกาแฟ ตามลำดับ
OR คว้ารางวัล “Marketeer No.1 Brand Thailand 2021–2022” ตอกย้ำความสำเร็จ แบรนด์ยอดนิยมต่อเนื่องเป็นปีที่ 11
4 ส.ค. 2565

นายบุญมา พนธนกรกุล รองกรรมการผู้จัดการใหญ่ธุรกิจค้าปลีกน้ำมัน พร้อมด้วย นายไพศาล อุดมกุลวณิชย์ รองกรรมการผู้จัดการใหญ่ธุรกิจหล่อลื่น และ นายองอาจ ศรีพยัคฆ์ ผู้จัดการฝ่ายบริหารธุรกิจร้านคาเฟ่อเมซอน บริษัท ปตท. น้ำมันและการค้าปลีก จำกัด (มหาชน) หรือ OR ร่วมรับมอบรางวัล No.1 Brand Thailand 2021-2022 แบรนด์อันดับ 1 ของผู้บริโภค จากผลสำรวจบริษัทชั้นนำ จัดขึ้นโดยนิตยสารมาร์เก็ตเธียร์ และมาร์เก็ตเธียร์ออนไลน์ สื่อด้านการตลาดอันดับหนึ่งของประเทศ
โดยครั้งนี้  สถานีบริการ พีทีที สเตชั่น (PTT Station) ผลิตภัณฑ์หล่อลื่น พีทีที ลูบริแคนท์ส (PTT Lubricants) และ คาเฟ่ อเมซอน (Café Amazon) แบรนด์ภายใต้การบริหารงานของ โออาร์ ได้รับคัดเลือกเป็นแบรนด์ยอดนิยมอันดับ 1 ต่อเนื่องเป็นปีที่ 11 ในหมวดสถานีบริการน้ำมัน ผลิตภัณฑ์หล่อลื่นรถยนต์ และร้านกาแฟ ตามลำดับ
จากการสำรวจความนิยมของผู้บริโภคชาวไทยจำนวน 4,000 ตัวอย่างทั่วประเทศ เพื่อเฟ้นหาแบรนด์สินค้า และบริการที่เป็นหนึ่งในใจผู้บริโภค ทั้งด้านคุณภาพ การตลาด ตลอดจนการมีส่วนช่วยในการดูแลสังคมในด้านต่าง ๆ ซึ่งถือเป็นการตอกย้ำความสำเร็จของทั้ง 3 แบรนด์ ในการตอบสนองความต้องการที่หลากหลายของผู้บริโภคได้อย่างครบครัน จนได้รับความไว้วางใจจากผู้บริโภคชาวไทยยาวนานกว่า 11 ปี
การเข้าร่วมรับรางวัล Marketeer No.1 Brand Thailand 2021-2022 แบรนด์อันดับ 1 ของผู้บริโภคในครั้งนี้ ถือเป็นอีกหนึ่งในความภาคภูมิใจของโออาร์ อีกทั้งยังการันตีความสำเร็จจากความมุ่งมั่นปรับเปลี่ยนทิศทางในการขับเคลื่อนธุรกิจ ให้สอดคล้องกับการดำเนินชีวิตและพฤติกรรมของผู้บริโภคในปัจจุบัน
โดย โออาร์ ยังคงตั้งเป้าดำเนินธุรกิจภายใต้วิสัยทัศน์ “เติมเต็มโอกาส เพื่อทุกการเติบโตร่วมกัน” พร้อมยืนหยัดเคียงข้างผู้คน ชุมชน สังคม และสิ่งแวดล้อม เพื่อตอบสนองทุกไลฟ์สไตล์ และคงความเป็น No.1 Brand ในใจผู้บริโภคทุกคนตลอดไป